text: Spillemaskiner for en formue op i røg
  19 december 2016 kl. 16.12
  Richard Pedersen så på facebook, at der var brand i den lagerhal, hvor han og hans far havde opmagasineret blandt andet spillemaskiner for en formue
  Richard Pedersen og hans kone var i morges tidlig på vej til at aflevere børn i skole, da de får en besked på facebook om, at lagerhallen på Klaring Stationsvej nær Juelsminde stod i flammer.
  Richard Pedersen, Juelsminde: "Man er grædefærdig - heldigvis er det ikke mennesker, men det er ens opsparring, der ryger. For eksempel de spilleautomater fra 80'erne, de er uerstattelige."
  Da Richard Pedersen og hans far i fællesskab havde et kombineret værksted og garage i hallen, skyndte Richard Pedersen sig ned for at se, hvor slemt det stod til.
  Hallen blev brugt til at opbevare nogle gamle møbler fra et dødsbo, en lastbil, som Richard Pedersens far dog når at køre væk, og så var værkstedet proppet med nogle spillemaskiner fra 1980'ene, som er Richard Pedersens store hobby og interesse - alt sammen flammernes bytte.
  -  Man er grædefærdig - heldigvis er det ikke mennesker, men det er ens opsparring, der ryger. For eksempel de spilleautomater fra 80'erne, de er uerstattelige - nogen jeg har gået og bygget på, så det er rigtig trist, fortæller Richard Pedersen til TV SYD.
  Richard Pedersen og hans far har endnu ikke overblik over alt det, de har mistet ved branden.
  I alt 43 mand og 17 køretøjer fra Beredskabsstyrelsen har mandag deltaget i slukningsarbejdet ved branden i lagerhallen i Klakring, og de forventer, de først er færdige med hele efterslukningsarbejdet sent mandag aften eller nat.
  